હાઇકોર્ટ સમક્ષ ઉપસ્થિત થયેલાં આ કેસની હકીકત એવી છે કે તુષાર(પતિ) અને સંધ્યા(પત્ની)(નામ બદલ્યા છે)ના લગ્ન ૨૬મી જાન્યુઆરી ૨૦૧૮ના રોજ થયા હતા. ત્યારબાદ ૧૯મી સપ્ટેમ્બર ૨૦૦૯ના રોજ તુષારે હિંદુ મેરેજ પિટિશન દાખલ કરીને સંધ્યા પર ક્રૂરતાના આક્ષેપો લગાવી છૂટાછેડા માગ્યા હતા. તેના કહેવા મુજબ મે,૨૦૦૮માં સંધ્યા પોતાની મરજીથી ઘર છોડીને જતી રહી હતી. ત્યારબાદ કુટુંબના સભ્યોના હસ્તક્ષેપથી તેઓ જૂન ૨૦૦૮ સુધી અમદાવાદ ખાતે સાથે રહ્યાં હતા. પરંતુ ત્યારબાદ ચોથી જુલાઇએ તે ફરીથી ઘર છોડીને જતી રહી હતી. આ પ્રકારની રજૂઆતો અને આધારો સાથે તુષારે કરેલી છૂટાછેડાની અરજી ૧૧મી ફેબ્રુઆરી ૨૦૧૦ના રોજ એકપક્ષીય મંજૂર રાખવામાં આવી હતી. છૂટાછેડાની અરજી મંજૂર થઇ જતાં તુષારે ૨૧મી મે ૨૦૧૦ના રોજ બીજા લગ્ન કરી લીધાં હતાં.